ให้ออก พ.ต.ต. เสพไอซ์ เมายาอาละวาด
คาหอพักในกทม. โดนข้อหาค้าด้วย ฝากขัง-นอนคุก,รองโฆษก ตร.เผย บช.ภ.5 เซ็นคำสั่งให้ สวป.สภ.บ้านเอื้อม จ.ลำปาง ,ออกจากราชการ,ไว้ก่อนและตั้งคณะกรรมการสอบสวนวินัยร้ายแรง หลังตำรวจ สน.วัดพระยาไกร ไประงับอาการคลุ้มคลั่งที่หอพัก ตรวจค้นพบยาไอซ์ในกระเป๋ากางเกง ด้านพนักงานสอบสวนแจ้งข้อหาจำหน่ายยาเสพติดและเสพยา เสพติดให้โทษประเภท 1 (ยาไอซ์) หลังตรวจปัสสาวะแล้วพบสารเสพติด ก่อนส่งศาลฝากขังผัดแรกพร้อมคัดค้านประกันตัวเพราะเกรงว่าจะหลบหนี เจ้าตัวคอตกเข้าเรือนจำเนื่องจากไม่มีญาติมายื่นประกันแต่อย่างใด,จากกรณีตำรวจ สน.วัดพระยาไกร จับกุม พ.ต.ต.อาชันธ์ นันตระกูล อายุ 42 ปี สวป.สภ.บ้านเอื้อม จ.ลำปาง พร้อมของกลางยาไอซ์ 1.55 กรัม อยู่ในซองสีขาวใส่ไว้ในกระเป๋ากางเกง และมียาระงับประสาทของ รพ.สวนปรุง จ.เชียงใหม่ จับได้ที่ห้อง 305 ชั้น 3 หอพักราณี เฮ้าส์ ซอยเจริญกรุง 80 แขวงและเขตบางคอแหลม กทม. สืบเนื่องจากได้รับแจ้งว่ามีอาการคลุ้มคลั่งอาละวาดเอะอะโวยวาย จึงควบคุมตัวไปสอบปากคำที่โรงพักนานกว่า 2 ชม. พ.ต.ต.อาชันธ์ให้การไม่รู้เรื่องพูดจาวกไปวนมาตามที่เสนอข่าวไปแล้วนั้น,ความคืบหน้าที่ สน.วัดพระยาไกร เมื่อเวลา 10.00 น. วันที่ 13 ก.ค. พ.ต.ท.พงษ์พันธุ์ พลหาญ สว. (สอบสวน) สน.วัดพระยาไกร เบิกตัว พ.ต.ต.อาชันธ์ออกจากห้องขังเพื่อมาสอบปากคำเพิ่มเติม โดยมี พ.ต.ท.สฤษดิ์ สิทธิ์นะศรี รอง ผกก. (สอบสวน)สน.วัดพระยาไกร ร่วมสอบสวนโดยใช้เวลา 1ชม.จึงเสร็จสิ้น จากนั้นนำตัวผู้ต้องหาไปขออำนาจศาล อาญากรุงเทพใต้ ฝากขังผัดแรก ระหว่างนำตัวขึ้นรถ ผู้ต้องขัง พ.ต.ต.อาชันธ์ถูกใส่กุญแจมือ สวมเสื้อเชิ้ตแขนยาวสีเทา กางเกงยีนส์สีน้ำเงิน ไม่ใส่รองเท้า มีสีหน้าเรียบเฉยก้มหน้าใช้ผ้าเช็ดหน้าสีแดงคลุมศีรษะไว้,พ.ต.ท.พงษ์พันธุ์ กล่าวว่า พนักงานสอบสวนดำเนินคดี พ.ต.ต.อาชันธ์ ข้อหามียาเสพติดให้โทษประเภท 1 (ไอซ์) ไว้ในครอบครองเพื่อจำหน่ายโดยผิดกฎหมาย และเสพยาเสพติดให้โทษประเภทที่1 (ไอซ์) โดยผิดกฎหมาย หลังจากตรวจปัสสาวะเรียบร้อยแล้ว โดยคำให้การและหลักฐานต่างๆอยู่ในสำนวน,ต่อมา ที่ศาลอาญากรุงเทพใต้ พนักงานสอบสวน สน.วัดพระยาไกร ควบคุมตัว พ.ต.ต.อาชันธ์มายื่นคำร้องฝากขังต่อศาลผัดแรกเป็นเวลา 12 วันตั้งแต่วันที่ 13-24 ก.ค. เนื่องจากต้องสอบปากคำพยานเพิ่มเติมอีกหลายปาก รอผลการตรวจลายพิมพ์นิ้วมือผู้ต้องหา รอผลการตรวจพิสูจน์ยาเสพติดของกลาง และอื่นๆ คำร้องระบุว่า เมื่อวันที่ 11 ก.ค. เวลากลางคืน เจ้าหน้าที่ตำรวจ สน.วัดพระยาไกร ได้รับแจ้งเหตุชายมีอาการคลุ้มคลั่ง เหตุเกิดภายในห้อง 305 ชั้น 3 หอพักราณี เฮ้าส์ ซอยเจริญกรุง 80 แขวงและเขตบางคอแหลม กทม. เมื่อไปถึงพบผู้ต้องหามีอาการคลุ้มคลั่งพูดจาโวยวาย ตรวจพบเมทแอมเฟตามีนไฮโดรคลอไรด์ หรือยาไอซ์ ยาเสพติดให้โทษประเภท 1 บรรจุในซองใส 2 ซอง น้ำหนักประมาณ 1.55 กรัม ในกระเป๋ากางเกง และตรวจพบสารเมทแอมเฟตามีนฯในปัสสาวะ พร้อมซองยาระงับประสาทจาก รพ.สวนปรุง จ.เชียงใหม่ จึงนำตัวส่งพนักงานสอบสวน สน.วัดพระยาไกร ดำเนินคดี ท้ายคำร้องพนักงานสอบสวนได้คัดค้านการประกันตัว เพราะเกรงว่าหากปล่อยชั่วคราวผู้ต้องหาจะหลบหนี,ศาลพิจารณาคำร้องและสอบถามผู้ต้องหาแล้วไม่คัดค้าน อนุญาตให้ฝากขังได้ ทั้งนี้ไม่มีญาติของ พ.ต.ต.อาชันธ์มายื่นคำร้องและหลักทรัพย์ เพื่อขอปล่อยชั่วคราวแต่อย่างใด เจ้าหน้าที่ราชทัณฑ์จึงนำตัวไปคุมขังที่ทัณฑสถานบำบัดพิเศษกลางต่อไป,ด้าน พ.ต.อ.กฤษณะ พัฒนเจริญ รองโฆษก ตร.กล่าวว่า บช.ภ.5 มีคำสั่งให้ พ.ต.ต.อาชันธ์ออกจากราชการไว้ก่อนและมีคำสั่งตั้งกรรมการสอบสวนวินัยร้ายแรง รวมทั้งตั้งคณะกรรมการสอบข้อเท็จจริงผู้บังคับบัญชาตามลำดับชั้น ตามคำสั่ง 1212/2537 เนื่องจากปล่อยปละละเลยให้ผู้ใต้บังคับบัญชา ไปกระทำความผิด พล.ต.อ.จักรทิพย์ ชัยจินดาผบ.ตร. สั่งกำชับให้ดำเนินคดีอย่างตรงไปตรงมา สืบสวนขยายผลจับกุมผู้ที่สนับสนุนหรือผู้ที่อยู่เบื้องหลังทั้งหมด กรณีดังกล่าวเป็นเรื่องที่ยอมรับไม่ได้เนื่องจากเป็น ตำรวจแต่กระทำผิดกฎหมายเสียเอง ฉะนั้นต้องถูกดำเนินคดีทั้งอาญาและวินัยอย่างเด็ดขาด ไม่ปล่อยไว้เป็นเยี่ยงอย่างให้เสื่อมเสียชื่อเสียงขององค์กร,รองโฆษก ตร.กล่าวด้วยว่า ขอยืนยันว่าไม่มีการปกป้องตำรวจที่กระทำผิดกฎหมาย และต้องรับโทษมากกว่าบุคคลธรรมดา ที่ผ่านมามีข้อสั่งการกำชับข้าราชการตำรวจไม่ให้กระทำผิดกฎหมายหรือเข้าไปเกี่ยวข้องกับสิ่งผิดกฎหมายเสียเอง โดยเฉพาะอย่างยิ่งเรื่องยาเสพติด อีกทั้งเคยมอบนโยบายในการตรวจสอบตำรวจไม่ให้ไปยุ่งเกี่ยวยาเสพติด เช่น โครงการตำรวจสีขาว และตามคำสั่ง ตร.ที่ 1212/2537 ให้ผู้บังคับบัญชาสอดส่องดูแลความประพฤติของผู้ใต้บังคับบัญชาอย่างใกล้ชิด ทั้งในเวลาราชการและนอกราชการ,ขณะที่ พล.ต.ต.นิยม ด้วงสี ผบก.ภ.จ.ลำปาง กล่าวว่า จะสอบสวนขยายผลด้วยว่า พ.ต.ต.อาชันธ์พัวพันกับธุรกิจไม่เปิดเผยหรือไม่ จากการตรวจสอบประวัติ พ.ต.ต.อาชันธ์พบว่าลางานบ่อย พ.ต.อ.รัฐการ สุรงคบพิตร ผกก.สภ.บ้านเอื้อม ได้ตักเตือนหลายครั้ง เมื่อวันที่ 10 ก.ค. พ.ต.ต.อาชันธ์ทำหนังสือลากิจอ้างว่าจะเดินทางไป กทม. เพื่อขอกู้เงินสหกรณ์ตำรวจ,ส่วนนายพลรัตน์ นันตระกูล นายก อบต.บ้านค่า ญาติของ พ.ต.ต.อาชันธ์ กล่าวว่า พ.ต.ต.อาชันธ์เป็นคนพื้นที่บ้านค่าหลวง ต.บ้านเอื้อม หลังจบจากโรงเรียนตำรวจภูธรลำปางได้สอบเข้าอบรมจนได้ยศ ร.ต.ต. มีภรรยาหลายคนแต่ก็เลิกกันไปหมด พ.ต.ต.อาชันธ์มีอาการทางประสาทอ่อนๆ เข้าบำบัดรักษาตัวที่ รพ.สวนปรุง จ.เชียงใหม่ พอยาหมดก็คลุ้มคลั่ง และระยะหลังดื่มสุราอย่างหนัก ตนก็ ไม่อยากตักเตือนอะไรมากเพราะเป็นนายตำรวจระดับผู้บังคับบัญชา
รองโฆษก ตร.เผย บช.ภ.5 เซ็นคำสั่งให้ สวป.สภ.บ้านเอื้อม จ.ลำปาง ออกจากราชการไว้ก่อนและตั้งคณะกรรมการสอบสวนวินัยร้ายแรง หลังตำรวจ สน.วัดพระยาไกร 
สน.วัดพระยาไกร,อาชันธ์ นันตระกูล,ยาไอซ์,คลุ้มคลั่งอาละวาด,ฝากขัง,นอนคุก,ข่าวหน้า1,ข่าวทั่วไป